ŉ Nat en koue DonderdagArgieffoto Nat en koel weerstoestande word Donderdagmiddag vir groot dele van die land voorspel. Die Suid-Afrikaanse Weerdiens het gesê mense moet waaksaam wees vir erge donderstorms oor die noord-oostelike gedeeltes van die Oos-Kaap, en westelike gedeeltes van KwaZulu-Natal. Swaar reën is vir gedeeltes van die Vrystaat voorspel. Maroela Media het vroeër berig die swaar reën het kitsvloede in Bloemfontein veroorsaak. Klik hier om foto’s en ŉ video daarvan te sien. Buie en donderbuie word ook vir sekere gebiede in Gauteng, Mpumalanga, Limpopo, Noordwes en die Noord-Kaap voorspel. Geïsoleerde buie word kan in die weste en suidkus van die Wes-Kaap te wagte wees.